
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 589 

10 Μαρτίου 2014 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Τροποποίηση διατάξεων του οργανισμού του ιδρύμα¬ 
τος με την επωνυμία «ΕλληνικόΊδρυμα Ευρωπαϊκής 
και Εξωτερικής Πολιτικής», που κυρώθηκε με το από 
4-4-1988 π.δ. (ΦΕΚ 234/Β) και τροποποιήθηκε με το 
από 28-9-1993 π.δ. (ΦΕΚ 796/Β) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 80901/20-8-1987 πράξη του συμβο¬ 
λαιογράφου Αθηνών Δημητρίου Κων. Δημητρέλλου, με 
την οποία ο Γεώργιος Μαύρος σύστησε κοινωφελές 
ίδρυμα με την επωνυμία «Ελληνικό Ίδρυμα Αμυντικής 
και Εξωτερικής Πολιτικής». 

2. Τις διατάξεις του από 4-4-1988 π.δ. (ΦΕΚ 234/Β), με 
το οποίο εγκρίθηκε η σύσταση του ανωτέρω ιδρύματος 
και κυρώθηκε ο οργανισμός και διαχείρισης αυτού, ο 
οποίος τροποποιήθηκε με το από 28-9-1993 π.δ. (ΦΕΚ 
796/Β), με το οποίο και μετονομάστηκε σε «Ελληνικό 
Ίδρυμα Ευρωπαϊκής και Εξωτερικής Πολιτικής». 

3. Τις διατάξεις των άρθρων 98 του α.ν. 2039/1939,110 
του Αστικού Κώδικα και 101 και 119 του ΕισΝΑΚ. 

4. Την υπ’ αριθμ. Δ6Α1104503 ΕΞ 2011/21-7-2011 (ΦΕΚ 
1670/Β) κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών περί έναρξης λειτουργίας της Γενικής 
Γραμματείας Δημόσιας Περιουσίας. 

5. Τα υπ’ αριθμ. 158/21-12-2009 και 168/4-7-2012 πρα¬ 
κτικά συνεδρίασης του Διοικητικού Συμβουλίου του 
Ιδρύματος. 

6. Τις υπ’ αριθμ. 14/21-5-2010 και 27/21-11-2012 γνωμο¬ 
δοτήσεις του Συμβουλίου Εθνικών Κληροδοτημάτων, 

με πρόταση των Υπουργών Εξωτερικών, Οικονομικών, 
Εθνικής Άμυνας και Εσωτερικών, αποφασίζουμε: 

Άρθρο μόνο 

Εγκρίνουμε την τροποποίηση και κωδικοποίηση σε 
ενιαίο κείμενο των διατάξεων του Οργανισμού του κοι¬ 
νωφελούς ιδρύματος ΈλληνικόΊδρυμα Ευρωπαϊκής και 
Εξωτερικής Πολιτικής”, σύμφωνα με τις άνω γνωμοδο¬ 
τήσεις του Συμβουλίου Εθνικών Κληροδοτημάτων, ως 
κατωτέρω: 


Αρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΕΛΛΗΝΙΚΟ 
ΙΔΡΥΜΑ ΕΥΡΩΠΑΪΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ» με 
διακριτικό τίτλο «ΕΛ.Ι.ΑΜ.Ε.Π» και στην αγγλική γλώσσα 
ΉΕϋ-ΕΝΙΟ ΡΟυΝϋΑΤΙΟΝ ΡΟΒ ΕυΒΟΡΕΑΝ ΑΝΩ ΡΟΒΕΙΘΝ 
ΡΟϋΟΥ” και ΈίΙΑΜΕΡ” αντίστοιχα, που συστήθηκε από 
τον Γεώργιο Ιωάν. Μαύρο με την αριθμ. 80901/20.8.1987 
πράξη του Συμβολαιογράφου Αθήνας Δημητρίου Κων. 
Δημητρέλλου, και του οποίου εγκρίθηκε η σύσταση και 
κυρώθηκε ο οργανισμός με το από 4-4-1988 π.δ. (ΦΕΚ 
234Β), όπως τροποποιήθηκε με το από 28-9-1993 όμοιο 
(ΦΕΚ 796 Β), αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε 
εκτέλεση τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοποί 

1. Σκοποί του ιδρύματος είναι: 

α) Η έρευνα σε θέματα σχετικά με την ελληνική εξωτε¬ 
ρική και αμυντική πολιτική, την ευρωπαϊκή ολοκλήρωση, 
το μέλλον της Ενωμένης Ευρώπης, τις διεθνείς σχέσεις, 
τη διεθνή οικονομία, την ασφάλεια, τη μετανάστευση, 
τα ανθρώπινα δικαιώματα, την κοινωνία των πολιτών, 
τη χρηστή διακυβέρνηση, την ενέργεια, την κλιματική 
αλλαγή, τη βιώσιμη ανάπτυξη και γενικότερα η μελέτη 
θεμάτων διεθνούς πολιτικής, ασφάλειας και οικονομίας. 

β) Η συμβολή στο δημόσιο και πολιτικό διάλογο και 
η οργάνωση και υποστήριξη δράσεων για τα θέματα 
που αναφέρονται στην παράγραφο 1(α) του παρόντος 
άρθρου. 

γ) Η παροχή, σε κρατικούς και μη φορείς, επιστημο¬ 
νικών εκτιμήσεων και εισηγήσεων, τεχνογνωσίας και 
συνδρομής για τα θέματα που αναφέρονται στην πα¬ 
ράγραφο 1(α) του παρόντος άρθρου. 

δ) Η ενημέρωση της διεθνούς και της ελληνικής κοινής 
γνώμης και του ελληνικού και διεθνούς επιστημονικού 
δυναμικού στα θέματα που αναφέρονται στην παρά¬ 
γραφο 1 (α) του παρόντος άρθρου. 

ε) Η εκπαίδευση και η επιμόρφωση στα θέματα που 
αναφέρονται στην παράγραφο 1 (α) του παρόντος άρ¬ 
θρου όπως και σε άλλα διεθνή και ευρωπαϊκά θέματα. 

2. Μέσα για την εκπλήρωση του σκοπού του ιδρύματος 
είναι ενδεικτικά τα παρακάτω: 

α) Η διαχείριση και εκτέλεση ερευνητικών και άλλων 
προγραμμάτων και η πραγματοποίηση εκδόσεων σχε¬ 
τικών με τα ενδιαφέροντα του ιδρύματος, 
β) Η οργάνωση σεμιναρίων, διαλέξεων και συνεδρίων, 
γ) Η συνεργασία με δημόσιες υπηρεσίες και με δη¬ 
μόσιους ή ιδιωτικούς οργανισμούς για την ανταλλαγή 
πληροφοριών, τη μελέτη ειδικών θεμάτων και τη διοργά¬ 
νωση και υποστήριξη δράσεων για τα θέματα που ανα- 
φέρονται στην παράγραφο 1(α) του παρόντος άρθρου. 

δ) Η δημιουργία υποδομής για την τεκμηρίωση και 
πληροφόρηση σε θέματα που ενδιαφέρουν το ίδρυμα, η 
αποδελτίωση άρθρων του ελληνικού και ξένου περιοδι¬ 
κού τύπου και ο εφοδιασμός του ιδρύματος με μελέτες 
που αναφέρονται στα θέματα της παραγράφου 1(α) του 
παρόντος άρθρου. 

ε) Η παροχή ερευνητικών υποτροφιών και οικονομικών 
ενισχύσεων για την προώθηση ερευνών και δράσεων 
στα θέματα που αναφέρονται στην παράγραφο 1(α) του 
παρόντος άρθρου. Η ανάπτυξη κάθε άλλης παρεμφε¬ 
ρούς με τα παραπάνω δραστηριότητας. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το διατεθειμένο από τον ιδρυτή χρηματικό ποσό 
5.869,41 ευρώ (2.000.000 δραχμών), κατατεθειμένο στην 
Εθνική Τράπεζα Ελλάδος, υποκατάστημα Μεγάρου Βου¬ 
λής και στον αριθμ. 054600438-5 λογαριασμό Ταμιευ¬ 
τηρίου, στο όνομα του ιδρύματος. 

β) Τριακόσια (300) βιβλία, συγγράμματα και μελέτες, 
εξήντα δύο (62) έπιπλα γραφείου, ένα (1) φωτοτυπικό 
μηχάνημα και δύο (2) γραφομηχανές, όπως περιγρά- 
φονται λεπτομερέστερα στο άρθρο 17 της συστατικής 
πράξεως. 

γ) Κάθε περιουσιακό στοιχείο που θα αποκτηθεί μελ¬ 
λοντικά, μετά την έγκριση σύστασής του. 

δ) Τα έσοδα από τις εκδόσεις και λοιπές δραστηρι¬ 
ότητες για την προώθηση των σκοπών του ιδρύματος 
που θα διατίθενται σε τιμές που δεν αναιρούν τον κοι¬ 
νωφελή χαρακτήρα του ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι κάθε είδους χρηματικές ή άλλες παροχές, τακτι¬ 
κές ή έκτακτες, ιδιωτικές και κρατικές επιχορηγήσεις, 
καθώς και οι κληρονομιές, κληροδοσίες, ερευνητικές 
συμφωνίες και χορηγίες, καθώς και δωρεές οποιοσδή¬ 
ποτε ημεδαπού ή αλλοδαπού φυσικού ή νομικού προ¬ 
σώπου προς αυτό. 


Άρθρο 4 

Διοικητικό Συμβούλιο 

1. Το ίδρυμα διοικείται από Διοικητικό Συμβούλιο που 
αποτελείται από συνολικά δεκατρία (13) μέλη προερ¬ 
χόμενα κατά τρόπο αντιπροσωπευτικό από τον ακα¬ 
δημαϊκό, διπλωματικό, στρατιωτικό, επιχειρηματικό και 
δημοσιογραφικό χώρο, συμπεριλαμβανομένου και του 
Γενικού Διευθυντή που μετέχει αυτοδικαίως με δικαί¬ 
ωμα ψήφου. 

2. Το Δ.Σ. εκλέγει και ορίζει με πράξη μετά από ψη¬ 
φοφορία τον Πρόεδρο, τους Αντιπροέδρους, το Γ ενικό 
Γραμματέα και τον Ταμία για θητεία δύο ετών στα 
προαναφερθέντα αξιώματα. Το Δ.Σ. εκλέγει επίσης το 
Γ ενικό Διευθυντή και τον αναπληρωτή αυτού σύμφωνα 
με τις διατάξεις του άρθρου 5. 

3. Το ίδρυμα εκπροσωπείται από τον Πρόεδρο του 
Δ.Σ. ή τον Γ ενικό Διευθυντή. 

4. Τα μέλη του Διοικητικού Συμβουλίου ορίζονται με 
θητεία τεσσάρων ετών (4), είναι δε πάντοτε επανε- 
κλέξιμα. 

5. Έξι (6) μέλη του Διοικητικού Συμβουλίου οριζόμενα 
δια κλήρου αντικαθίστανται μετά την πάροδο τεσσάρων 
ετών από την 1η Ιανουάριου του έτους της πρώτης των 
εκλογής. Τα λοιπά έξι (6) μέλη αντικαθίστανται την 1η 
Ιανουάριου του μεθεπομένου έτους της αντικατάστασης 
των πρώτων έξι μελών. 

Σε περίπτωση που η εκλογή των νέων μελών καθυστε¬ 
ρήσει για οποιοδήποτε λόγο το Διοικητικό Συμβούλιο 
λειτουργεί νόμιμα με τα υπόλοιπα μέλη του. 

6. Το πρώτο Διοικητικό Συμβούλιο του ιδρύματος εκλέ¬ 
γεται από το υπάρχον Δ.Σ. του ΕΑΙΑΜΕΠ. Κάθε μέλος 
του Δ.Σ. μπορεί να προτείνει προσωπικότητες από το 
χώρο ενδιαφερόντων του ιδρύματος ως υποψηφίους 
για την εκλογή μελών του νέου Δ.Σ. 

7. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο κάποιου από τα μέλη του Διοικητικού Συμ¬ 
βουλίου κατά τη διάρκεια της θητείας του, η κενή θέση 
συμπληρώνεται για τον υπόλοιπο χρόνο της θητείας 
με απόφαση των υπολοίπων μελών, σύμφωνα με τις 
διατάξεις του παρόντος οργανισμού και του άρθρου 
99 του α.ν. 2039/1939. 

8. Το Διοικητικό Συμβούλιο συνεδριάζει τακτικά ανά 
χρονικά διαστήματα που καθορίζονται με απόφαση του 
και έκτακτα όποτε το ζητήσει ο Πρόεδρος ή η πλειο- 
ψηφία των μελών του, με γραπτή αίτησή τους προς 
τον Πρόεδρο. 

9. Μέλος του Διοικητικού Συμβουλίου που απουσιάζει 
ή κωλύεται να παρακολουθήσει συνεδρίαση ή συνε¬ 
δριάσεις του Διοικητικού Συμβουλίου μπορεί να αντι¬ 
προσωπεύεται, μόνο από άλλο μέλος του Διοικητικού 
Συμβουλίου εξουσιοδοτημένο με σχετική επιστολή, τη¬ 
λεομοιοτυπία ή ηλεκτρονικό μήνυμα. Κάθε μέλος του 
Δ.Σ. μπορεί να εκπροσωπεί έγκυρα μόνο ένα μέλος του 
Διοικητικού Συμβουλίου. 

10. Το Διοικητικό Συμβούλιο βρίσκεται σε απαρτία 
όταν παρίστανται ή αντιπροσωπεύονται τουλάχιστον 
επτά (7) από τα δεκατρία (13) μέλη του. Μεταξύ των 
παρόντων ή των αντιπροσωπευομένων μελών πρέπει 
υποχρεωτικά να είναι ο Πρόεδρος και ο Γ εν. Διευθυντής 
ή οι νόμιμοι αναπληρωτές τους. 

Ειδικά κατά την εκλογή νέων μελών σε αντικατάσταση 
των έξι (6) μελών των οποίων η θητεία λήγει κατά τα 

οριζόμενα στην παράγραφο 5 του παρόντος άρθρου, 
το Δ.Σ. βρίσκεται σε απαρτία όταν παρίστανται ή αντι¬ 
προσωπεύονται τουλάχιστον τέσσερα (4) από τα επτά 
(7) μέλη των οποίων η θητεία δεν έχει λήξει. 

11. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων και αντιπροσωπευ- 
ομένων μελών και σε περίπτωση ισοψηφίας υπερισχύει 
η γνώμη με την οποία συντάσσεται ο Πρόεδρος. 

12. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση τούτου συμπληρώνεται κατά τα οριζόμενα 
στην παράγραφο 7 του παρόντος άρθρου. 

13. Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που 
μετέχουν στη συνεδρίαση. 

14. Τα μέλη του Διοικητικού Συμβουλίου πλην του 
Γενικού Διευθυντή ασκούν τη Διοίκηση του ιδρύματος 
χωρίς αμοιβή. Δικαιούνται όμως οδοιπορικών ή άλλων 
εξόδων τα οποία καταβλήθηκαν για την εκτέλεση υπη¬ 
ρεσίας του ιδρύματος, εφόσον έγιναν προς το σκοπό 
της εξυπηρέτησης των στόχων του ιδρύματος μετά από 
ειδική εντολή του Διοικητικού Συμβουλίου και εφόσον 
αποδεικνύεται ότι πραγματοποιήθηκαν νόμιμα. 

Άρθρο 5 

Γενικός Διευθυντής-Αρμοδιότητες 

1. Το Δ.Σ. ορίζει τον Γενικό Διευθυντή του ιδρύματος 
που διευθύνει όλες τις εργασίες του ιδρύματος και 
συμμετέχει αυτοδικαίως και ως εισηγητής μετά ψήφου 
στο Δ.Σ. 

2. Η θητεία του Γ εν. Διευθυντή είναι 4ετής και δύναται 
να παραταθεί. 

3. Ο Γ εν. Διευθυντής προΐσταται του προσωπικού του 
ιδρύματος, καταρτίζει το ετήσιο προγραμματικό πλαίσιο 
και τα ερευνητικά προγράμματα και διευθύνει γενικά 
στις δραστηριότητές του, ενημερώνοντας το Διοικη¬ 
τικό Συμβούλιο. Μεριμνά επίσης για την εξασφάλιση 
της συνεργασίας μεταξύ του εν γένει επιστημονικού 
προσωπικού του ιδρύματος ( επιστημονικοί συνεργάτες, 
ερευνητές ειδικοί σύμβουλοι) και των μελών του Δ.Σ. στα 
οποία έχουν ανατεθεί υπ' αυτού ειδικές δραστηριότητες 
σε συγκεκριμένους τομείς. Ο Γ ενικός Διευθυντής και ο 
Υποδιευθυντής δύνανται παράλληλα με την άσκηση των 
αρμοδιοτήτων τους να ασκούν και ερευνητικό έργο. 

4. Ο Γεν. Διευθυντής επικουρείται στην άσκηση των 
καθηκόντων του από τον Υποδιευθυντή και τους Δι¬ 
ευθυντές ερευνών. Η κατ’ εξουσιοδότηση άσκηση των 
καθηκόντων καθώς και οι αρμοδιότητες των παραπάνω 
εξειδικεύονται λεπτομερώς με τις διατάξεις του Εσω¬ 
τερικού Κανονισμού. 

5. Ο Γ εν. Διευθυντής ασκεί εποπτεία και έλεγχο στο 
προσωπικό του ιδρύματος και εκτελεί τις αποφάσεις 
του Διοικητικού Συμβουλίου. 

6. Ο Γενικός Διευθυντής εκδίδει τα εντάλματα πλη¬ 
ρωμής για κάθε δαπάνη που προβλέπεται στον εγκε¬ 
κριμένο προϋπολογισμό. 

7. Τον Γεν. Διευθυντή, όταν απουσιάζει ή κωλύεται, 
αναπληρώνει ο Υποδιευθυντής. 


Άρθρο 6 

Αρμοδιότητες Διοικητικού Συμβουλίου 

1. Το Δ.Σ. αποφασίζει μετά από εισήγηση του Γενι¬ 
κού Διευθυντή για κάθε θέμα που αφορά στη δομή και 
λειτουργία του ιδρύματος, χαράσσει τον ετήσιο προ¬ 
γραμματισμό και την πολιτική στις επιμέρους δραστη¬ 
ριότητες του ιδρύματος και παρακολουθεί και ελέγχει 
την πορεία των εργασιών του. Καθορίζει τα πλαίσια, 
τους όρους και τα κριτήρια (με βάση τις λειτουργικές 
ανάγκες και τους διαθέσιμους πόρους) για την ανάθεση 
ερευνών και την πρόσληψη προσωπικού από τον Γεν. 
Διευθυντή. Κάθε μέλος του Δ.Σ. μπορεί να υποβάλει 
προτάσεις και εισηγήσεις στους ανωτέρω τομείς δρα¬ 
στηριότητας. 

2. Το Διοικητικό Συμβούλιο ειδικότερα ψηφίζει και 
υποβάλλει κάθε χρόνο για έγκριση στην αρμόδια από 
το νόμο Αρχή, τον προϋπολογισμό και απολογισμό του 
ιδρύματος σύμφωνα με τις διατάξεις των άρθρων 101 
και 102 του Α.Ν. 2039/39 και του από 20.12.1939 Β.Δ/τος 
(ΦΕΚ 552/Α/1939) 

Μαζί με τον απολογισμό ψηφίζει και υποβάλλει και 
το γενικό ισολογισμό του ενεργητικού και παθητικού 
του ιδρύματος. 

3. Το Δ. Σ. μπορεί να συγκροτεί ολιγομελείς επιτροπές 
για την υποβοήθηση του έργου του ιδρύματος. Μπορεί 
επίσης μετά από εισήγηση του Γ εν. Διευθυντή να απο¬ 
φασίζει για τη θεσμοθέτηση επιστημονικών ή άλλων 
συμβουλίων ή διεθνών επιτροπών. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο, αυτοπρο¬ 
σώπως ή δια του Γ εν. Διευθυντή. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου επτά (7) τουλάχιστον μέρες πριν από τη 
συνεδρίαση. 

γ) Καταρτίζει, βοηθούμενος από τον Γεν. Διευθυντή 
την ημερησία διάταξη των θεμάτων που θα συζητηθούν, 
την οποία και υπογράφει. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Α’ Αντιπρόεδρος και σε περίπτωση απουσίας 
ή κωλύματος τούτου, άλλο μέλος του Διοικητικού Συμ¬ 
βουλίου, που ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από 
τα πιστωτικά ιδρύματα που ορίζονται στο άρθρο 73 
του Α.Ν. 2039/39 έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την 
πληρωμή εκτάκτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 



8460 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του Γ εν. Διευθυντή. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος, 
συνεπικουρούμενος από τον Διευθυντή του ιδρύματος. 

2. Με εξουσιοδότηση του Διοικητικού Συμβουλίου ο 
Ταμίας μπορεί να αναπληρώνεται από τον Γεν. Διευ¬ 
θυντή ή τον Προϊστάμενο των Οικονομικών Υπηρεσιών 
του ιδρύματος. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του Α.Ν. 2039/39 και του από 20.12.1939 σχετικού Δ/ 
τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Στελέχη, αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από 
τον Πρόεδρο. 


2. Εκτός από τα παραπάνω βιβλία και στοιχεία το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 11 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του Α.Ν. 2039/39 και 
110 και 119 του Αστικού Κώδικα, ύστερα από απόφαση 
του Διοικητικού Συμβουλίου αυτού, η οποία λαμβάνεται 
με πλειοψηφία των δύο τρίτων του συνολικού αριθμού 
των μελών του. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται σε ημεδαπό 
νομικό πρόσωπο ιδιωτικού δικαίου που καθορίζεται με 
απόφαση του Διοικητικού Συμβουλίου. 

Άρθρο 13 
Έναρξη ισχύος 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Στους Υπουργούς Εξωτερικών, Οικονομικών, Εθνικής 
Αμυνας και Εσωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Φεβρουάριου 2014 

